See uurimus üritab vastata küsimusele, mis mõju heaolule avaldavad ümberlülitumiskulud ja negatiivne valik (adverse selection). Ümberlülitamiskulud kirjeldavad olukorda, kus tarbija teeb rumalaid otsuseid. Nimelt, kui inimese jaoks otsustusprotsess on pingutav, siis ta kipub valima default valiku, isegi siis kui see ei ole tema jaoks kasulik. Et takistada inimesi tegemast endale kahjulikke valikuid tunduks mõistlik jagada inimestele informatsiooni - lihtsasti kättesaadav info valikute kohta muudab ümberlülitumiskulud madalaks. Aga Ben leiab, et negatiivse selektsiooni tingimustes ei pruugi ümberlülitumiskulude vähendamine heaolu suurendada. Nimelt, varasem kirjandus on ümberlülitumiskulude vähendamise mõju vaadanud vaid osalise tasakaalu mudelis, kus kindlustusplaanide hind ei muutu, kui erineva riskiga (ehk siis kuluga) tarbijad liiguvad plaanide vahel. Ben aga vaatab üldise tasakaalu mudelit, kus plaani hind kajastab tarbijate riski.